
DR 31.7.2018                                                                    127                   

 
Masa dalam ucapan beliau, ada ketika berceramah itu, beliau selalu sebut, “Ada 

kapal selam tidak boleh selam. Ada jet pejuang, tidak ada enjin”. Jadi bila dilantik jadi Menteri 
Pertahanan ini, sudah semak, tengok betulkah ada atau tidak hak benda-benda yang 
dicakapkan dulu? Sekian. 

■1950 

Tuan Mohamad bin Sabu: Sekarang saya sedang buat penyelidikan. Oleh sebab 
itulah jarang Menteri Pertahanan naik kapal terbang jet dan saya cuba di Gong Kedak. Saya 
juga akan pergi untuk menyelam bersama dengan kapal selam itu. 

 Tuan Sanisvara Nethaji Rayer a/l Rajaji [Jelutong]: Yang Berhormat, saya pun 
hendak bertanya berkenaan perkara yang sama juga. Sama ada kapal selam yang ada 
sekarang ini satu, berapa buah yang kita ada dan bolehkah ia benar-benar selam Yang 
Berhormat Menteri. Itu yang kita hendak tahu. 

 Tuan Mohamad bin Sabu: Isu kapal selam, dahulunya bukan isu selam, tidak boleh 
berselam. Itu isu secondary. Apa yang utama isu waktu itu ialah komisen diperoleh oleh 
seseorang sampai RM500 juta. Ini perkara yang juga akan menjadi bahan siasatan di bawah 
Tan Sri Ambrin Buang ini. Walaupun kes itu sudah lama, tetapi kita akan membuka semula 
siasatan itu. Kapal itu setakat ini saya diberitahu, saya sendiri akan pergi untuk menyelam 
bersama... [Dewan ketawa] 

 Dato’ Dr. Mohd Khairuddin bin Aman Razali [Kuala Nerus]: Sedikit Yang 
Berhormat Kota Raja. Terima kasih Yang Berhormat Kota Raja. Selalu jawapan Menteri yang 
menjadi joke dalam sesi yang lalu ialah sedang dalam kajian. Ini sampai ditegur oleh 
Timbalan Yang di-Pertua ketika itu, sekarang daripada Kuala Krau.  

Jadi, adakah Menteri-menteri sesi baharu juga akan menggunakan istilah yang 
sama, “sedang dalam kajian dan penyelidikan”. Lagi pun soalan tadi tentang status kapal 
selam dan kapal terbang, itu benda yang telah kita ucap sebelum masuk sidang Parlimen ini. 
Maka, adakah ia masih lagi dalam sesi penyelidikan kita, agar rakyat dapat maklumat yang 
sebenar.  

Tuan Mohamad bin Sabu: Isu ini kalau ikut Speaker tadi, tidak ada timbul dalam 
ucapan. Dia hanya datang kemudian walaupun kita boleh jawab. Isu Sukhoi misalnya, yang 
boleh terbang dengan baik ada empat buah, 14 buah lagi sedang direpair dan kita cuba 
syarikat tempatan. Syarikat pada zaman Kerajaan BN dahulu, kita belum tamatkan kontrak 
itu dan mereka sedang repair. MIG sudah grounded, sebab masalah barang-barang mahal 
yang kita hadapi ini ialah masalah maintenance. Ini yang kita hadapi.  

Oleh sebab itulah perkara alat-alat tentera ini, kita beli hari ini baru, 10 tahun lagi 
sudah lapuk. Kita beli 10 tahun lagi, 20 tahun lagi sudah lapuk. Oleh sebab itulah kita perlu 
kaji dari semasa ke semasa. Walau bagaimanapun, kedudukan Angkatan Tentera Malaysia 
siap siaga untuk menjaga keselamatan Malaysia. Don’t worry di atas kebolehan itu.  

Isu kebajikan anggota dan veteran ATM memang sentiasa kita mengambil 
perhatian. Saya akan beri secara bertulis. Akan tetapi saya beri tajuk-tajuk– bantuan sara 
hidup, kita akan terus beri. Bantuan persekolahan, kolej vokasional dan juga sekolah 
kebangsaan, pihak yang bertanya dan kita akan beri detail-nya.  

Bantuan kemasukan ke institut pengajian awam, bantuan perubatan sebab veteran 
ini ramai yang sudah uzur, maka bantuan perubatan makin tahun makin tinggi sehinggalah 
bantuan perubatan kepada golongan veteran mencecah RM82 juta pada tahun 2017. 
Bantuan peralatan pesakit, ini termasuklah hemodialisis dan sebagainya. Bantuan bencana 
alam, bantuan pengurusan jenazah, bukan Kelantan dan Kedah sahaja. Dahulu ada bantuan 
pengurusan jenazah, sekarang veteran pun ada dalam membantu pengurusan jenazah. Ini 
semua dilakukan oleh jawatankuasa yang mengendalikan hal veteran bekas-bekas tentera 
kita.  

Untuk kita mengukuhkan pengetahuan dan latihan... 

Dato’ Haji Che Abdullah bin Mat Nawi [Tumpat]: [Bangun] 

 

 



Masa dalam ucapan beliau, ada ketika berceramah itu, beliau selalu sebut, "Ada. kapal selam tidak boleh selam. Ada jet pejuang, tidak ada enjin". Jadi bila dilantik jadi Menteri Pertahanan ini, sudah semak, tengok betulkah ada atau tidak hak benda-benda yang dicakapkan dulu? Sekian. #1950. Tuan Mohamad bin Sabu: Sekarang saya sedang buat penyelidikan. Oleh sebab itulah jarang Menteri Pertahanan naik kapal terbang jet dan saya cuba di Gong Kedak. Saya juga akan pergi untuk menyelam bersama dengan kapal selam itu. Tuan Sanisvara Nethaji Rayer a/l Rajaji [Jelutong]: Yang Berhormat, saya pun hendak bertanya berkenaan perkara yang sama juga. Sama ada kapal selam yang ada sekarang ini satu, berapa buah yang kita ada dan bolehkah ia benar-benar selam Yang Berhormat Menteri. Itu yang kita hendak tahu. Tuan Mohamad bin Sabu: Isu kapal selam, dahulunya bukan isu selam, tidak boleh berselam. Itu isu secondary. Apa yang utama isu waktu itu ialah komisen diperoleh oleh seseorang sampai RM500 juta. Ini perkara yang juga akan menjadi bahan siasatan di bawah Tan Sri Ambrin Buang ini. Walaupun kes itu sudah lama, tetapi kita akan membuka semula siasatan itu. Kapal itu setakat ini saya diberitahu, saya sendiri akan pergi untuk menyelam bersama... [Dewan ketawa]. Dato' Dr. Mohd Khairuddin bin Aman Razali [Kuala Nerus]: Sedikit Yang Berhormat Kota Raja. Terima kasih Yang Berhormat Kota Raja. Selalu jawapan Menteri yang menjadi joke dalam sesi yang lalu ialah sedang dalam kajian. Ini sampai ditegur oleh Timbalan Yang di-Pertua ketika itu, sekarang daripada Kuala Krau. Jadi, adakah Menteri-menteri sesi baharu juga akan menggunakan istilah yang sama, "sedang dalam kajian dan penyelidikan". Lagi pun soalan tadi tentang status kapal selam dan kapal terbang, itu benda yang telah kita ucap sebelum masuk sidang Parlimen ini. Maka, adakah ia masih lagi dalam sesi penyelidikan kita, agar rakyat dapat maklumat yang sebenar. Tuan Mohamad bin Sabu: Isu ini kalau ikut Speaker tadi, tidak ada timbul dalam ucapan. Dia hanya datang kemudian walaupun kita boleh jawab. Isu Sukhoi misalnya, yang boleh terbang dengan baik ada empat buah, 14 buah lagi sedang direpair dan kita cuba syarikat tempatan. Syarikat pada zaman Kerajaan BN dahulu, kita belum tamatkan kontrak itu dan mereka sedang repair. MIG sudah grounded, sebab masalah barang-barang mahal yang kita hadapi ini ialah masalah maintenance. Ini yang kita hadapi. Oleh sebab itulah perkara alat-alat tentera ini, kita beli hari ini baru, 10 tahun lagi sudah lapuk. Kita beli 10 tahun lagi, 20 tahun lagi sudah lapuk. Oleh sebab itulah kita perlu kaji dari semasa ke semasa. Walau bagaimanapun, kedudukan Angkatan Tentera Malaysia siap siaga untuk menjaga keselamatan Malaysia. Don't worry di atas kebolehan itu. Isu kebajikan anggota dan veteran ATM memang sentiasa kita mengambil perhatian. Saya akan beri secara bertulis. Akan tetapi saya beri tajuk-tajuk- bantuan sara hidup, kita akan terus beri. Bantuan persekolahan, kolej vokasional dan juga sekolah kebangsaan, pihak yang bertanya dan kita akan beri detail-nya. Bantuan kemasukan ke institut pengajian awam, bantuan perubatan sebab veteran ini ramai yang sudah uzur, maka bantuan perubatan makin tahun makin tinggi sehinggalah bantuan perubatan kepada golongan veteran mencecah RM82 juta pada tahun 2017. Bantuan peralatan pesakit, ini termasuklah hemodialisis dan sebagainya. Bantuan bencana alam, bantuan pengurusan jenazah, bukan Kelantan dan Kedah sahaja. Dahulu ada bantuan pengurusan jenazah, sekarang veteran pun ada dalam membantu pengurusan jenazah. Ini semua dilakukan oleh jawatankuasa yang mengendalikan hal veteran bekas-bekas tentera kita. Untuk kita mengukuhkan pengetahuan dan latihan... Dato' Haji Che Abdullah bin Mat Nawi [Tumpat]: [Bangun].